Document ID: 32006R0019

KOMISIJAS REGULA (EK) Nr. 19/2006
(2006. gada 6. janvāris),
ar ko groza Padomes Regulu (EK) Nr. 747/2001 attiecībā uz Kopienas tarifa kvotām dažiem Jordānijas izcelsmes lauksaimniecības produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifa kvotu un salīdzināmo daudzumu administrēšanu attiecībā uz produktiem, par kuriem atbilstīgi nolīgumiem ar atsevišķām Vidusjūras reģiona valstīm var pretendēt uz atvieglojumiem, un atceļ Regulu (EK) Nr. 1981/94 un (EK) Nr. 934/95 (1), un jo īpaši tās 5. panta 1. punkta b) apakšpunktu,
tā kā:
(1)
Padome ar 2005. gada 20. decembra Lēmumu (2) apstiprināja nolīgumu vēstuļu apmaiņas veidā starp Eiropas Kopienu un Jordānijas Hāšimītu Karalisti par savstarpējas liberalizācijas pasākumiem un par EK un Jordānijas Asociācijas nolīguma 1. un 2. protokola, ka arī I, II, III un IV pielikuma aizstāšanu.
(2)
Šis nolīgums paredz jaunas Kopienas tarifa kvotas dažiem Jordānijas izcelsmes lauksaimniecības produktiem, kā arī Regulā (EK) Nr. 747/2001 paredzēto spēkā esošo Kopienas tarifa kvotu izmaiņas.
(3)
Lai īstenotu jaunās tarifa kvotas un spēkā esošo tarifa kvotu izmaiņas, ir jāgroza Regula (EK) Nr. 747/2001.
(4)
Minētais nolīgums ir spēkā no 2006. gada 1. janvāra, tādēļ šī regula jāpiemēro no tās pašas dienas un tai jāstājas spēkā pēc iespējas drīzāk.
(5)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 747/2001 V pielikuma tekstu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 6. janvārī

Labels: 3
18
17
6